ΓΡΑΠΤΗ ΕΡΩΤΗΣΗ E-3325/01

υποβολή: Patricia McKenna (Verts/ALE) προς την Επιτροπή

(30 Νοεμβρίου 2001)

Θέμα: Κέντρο Επιχειρηματικής Ανάπτυξης Drogheda στην Ιρλανδία

Η εταιρία περιορισμένης ευθύνης Drogheda Business Delevopment Centre (DBDC) Ltd κρίθηκε κατάλληλη χρηματοδότησης από το Interreg και άλλους έμμεσους κοινοτικούς πόρους διότι θα αγόραζε ένα ακίνητο που θα στέγαζε ένα απαραίτητο για την πόλη Drogheda επιχειρηματικό κέντρο. Την ανωτέρω ενέργεια κατέκριναν οι σχολιαστές στο πλαίσιο επίσημων εκθέσεων(1) και των μέσων μαζικής ενημέρωσης, αλλά και επίσημες οργανώσεις όπως η Enterprise Ireland. Η εταιρία, αφού αγόρασε το ακίνητο, θέλει τώρα να αλλάξει τους αρχικούς της στόχους και να προωθήσει το ακίνητο στην ραγδαίως ανερχόμενη αγορά ακινήτων με σκοπό το κέρδος. Για τον σκοπό αυτό, η DBDC ισχυρίζεται ότι το προτεινόμενο κέντρο δεν είναι ούτε σκόπιμο αλλά ούτε και απαραίτητο και δηλώνει ότι σκοπεύει ούτως ή άλλως να το δημιουργήσει αλλού. Άλλες εταιρίες προσφέρθηκαν να αγοράσουν το ακίνητο και να αναλάβουν το σχέδιο για την ολοκλήρωση του έργου αλλά κάθε προσπάθεια προς την κατεύθυνση αυτή απορρίφθηκε.

Η DBDC έχει ήδη επιστρέψει το ποσόν της επιδότησης που έλαβε στο πλαίσιο της εταιρικής σχέσεως και δείχνει πρόθυμη να επιστρέψει επίσης και όλα τα άλλα κονδύλια που έλαβε όταν θα πουλήσει το ακίνητο, κάτι που έχει πλέον συμφωνηθεί(2). Εντούτοις, μέχρι σήμερα δεν έχουν δοθεί οι απαραίτητες εγκρίσεις για την πώληση επί τη βάσει των συμφωνιών που συνήφθησαν με τον φορέα που χορηγεί την επιδότηση. Επιπλέον, ως συνέπεια των ενεργειών αυτών, θα μπορούσε να προκύψει μία ιδιωτική κατασκευαστική εταιρία ελεγχόμενη από ιδιώτες με περιουσιακά στοιχεία πάνω από δύο εκατομμύρια λίρες Ιρλανδίας η οποία δεν θα είχε καμίαποχρέωση να παραδώσει στην πόλη Drogheda ένα επιχειρησιακό κέντρο. Έτσι, το Ιρλανδικό κράτος θα ήτανποχρεωμένο να προσφύγει σε δικαστήριο και να απαιτήσει, χωρίς καμία εγγύηση επιτυχίας, την εγκυρότητα των συμφωνιών του.

Λαμβάνονταςπόψη τα ανωτέρω, δύναται η Επιτροπή να απαντήσει κατά πόσο: συμφωνεί ότι δεν εμπίπτει στις αρμοδιότητες των δημόσιων αρχών, ούτε και της ΕΕ, να χορηγούν κεφάλαια εκκίνησηςπό μορφή επιδοτήσεων που στη συνέχεια λαμβάνουν τη μορφή επιστρεπτέων δανείων για τη συγκρότηση στην ουσία ιδιωτικών εταιριών που ελέγχονται από ιδιώτες· κρίνει ότι είναι ορθό ένας φορέας που διαχειρίζεται δημόσια κονδύλια τα οποία προορίζονται για δημόσιους στόχους να δεσμεύει τους διευθυντές του με το απόρρητο και να χρησιμοποιεί αυτό και άλλα μέσα για να αποκλείει από το διοικητικό του συμβούλιο τους εκπροσώπους της κοινωνίας των πολιτών και κάθε φορέα που χορηγεί επιδοτήσεις· προτίθεται να συμβουλέψει στο εν λόγω κράτος μέλος να επιδιώξει δικαστική απαγόρευση της πωλήσεως για να αποτραπεί η κακή χρήση πόρων της ΕΕ και να επιβάλει επιστροφή στους στόχους του έργου·

(1) Έκθεση Ελέγχου του Επιχειρησιακού Προγράμματος για την Τοπική και Αστική Ανάπτυξη και την Ανάπτυξη της Υπαίθρου 94/99, ΕΤΠΑ & Ταμείο Συνοχής, Μονάδες Δημοσιονομικού Ελέγχου, Υπουργείο Οικονομικών, Ιρλανδία, Φεβρουάριος 2001· επίσης, συνοπτική έκθεση ADM Ltd/Partnership (χωρίς ημερομηνία).

(2) Δημοσιονομικό Δελτίο DBDC για το οικονομικό έτος 2000, σελ. 3, γεγονότα μετά τη δημοσίευση του ισολογισμού. Από του τέλους του έτους, οι διευθυντές έχουν συνάψει σύμβαση να προβούν σε διάθεση των χώρων. Επίσης, από του τέλους του έτους, η εταιρία έχει επιστρέψει τις κεφαλαιουχικές επιχορηγήσεις στην Drogheda Partnership Company Ltd.

Απάντηση του κ. Barnier εξ ονόματος της Επιτροπής

(12 Φεβρουαρίου 2002)

Το κέντρο επιχειρηματικής ανάπτυξης Drogheda έλαβε από το Ευρωπαϊκό Ταμείο Περιφερειακής Ανάπτυξης (ΕΤΠΑ) ενίσχυση κατά την περίοδο προγραμματισμού 1994-1999 στο πλαίσιο της κοινοτικής πρωτοβουλίας Interreg II καθώς και του τοπικού προγράμματος αστικής και αγροτικής ανάπτυξης.

Η αποτυχία του εν λόγω σχεδίου διαπιστώθηκε κατά τη διάρκεια ενός ελέγχου που πραγματοποίησε το ΕΤΠΑ και η μονάδα ελέγχου του Ταμείου Συνοχής η οποία δημιουργήθηκε βάσει του κανονισμού της Επιτροπής (ΕΚ) αριθ. 2064/97 της 15ης Οκτωβρίου 1997, ο οποίος προβλέπει τους λεπτομερείς κανόνες για την εφαρμογή του κανονισμού του Συμβουλίου (ΕΟΚ) αριθ. 4253/88 όσον αφορά τον οικονομικό έλεγχο εκ μέρους των κρατών μελών των ενεργειών που συγχρηματοδοτούνται από τα Διαρθρωτικά Ταμεία(1).

Η Επιτροπή θα έχει επαφές με τις αρμόδιες ιρλανδικές αρχές ώστε να παρακολουθεί τις ενέργειες που γίνονται και ενδέχεται να ζητήσει την πραγματοποίηση δημοσιονομικών διορθώσεων.

(1) ΕΕ L 290 της 23.10.1997.